[image: ][image: ]

[image: ][image: ]

Disgrifiad Swydd

ADRAN:	Gofal Cymdeithasol i Oedolion/Bwrdd Iechyd Cwm Taf

SWYDD:			Arbenigwr Adsefydlu Golwg 

GRADD Y SWYDD:		GR11

YN ATEBOL I'R:		Uwch-ymarferydd – Gwasanaethau Synhwyraidd

DIBEN Y SWYDD:	
Darparu gwasanaeth adsefydlu arbenigol i bobl sydd wedi colli eu golwg/nam ar ddau synnwyr drwy gynnig ymyriad cynnar a hyblyg.  Canolbwyntio ar atal, ymyrryd yn gynnar a hunanreoli, gan alluogi unigolion i gynnal annibyniaeth a rheoli risg drwy gyfuniad o asesu ac ymyriadau ymarferol eraill.  

Penderfynu ar gymhwystra ar gyfer darparu gwasanaethau ac offer gan hyrwyddo grymuso ac annibyniaeth defnyddwyr yn seiliedig ar egwyddorion cymorth dan gyfarwyddyd i ddinasyddion.  Cynnig gwybodaeth, cyngor a chyfeirio priodol i wasanaethau eraill fel y bo'n briodol i ddiwallu angen a nodwyd.

PRIF GYFRIFOLDEBAU A GWEITHGAREDDAU:

· Asesu, cynllunio, gweithredu ac adolygu rhaglenni Adsefydlu mewn ymgynghoriad â defnyddwyr gwasanaethau, gofalwyr a gweithwyr proffesiynol eraill.
· Addysgu rhaglenni sgiliau symudedd a chyfeirio dan do ac yn yr awyr agored, sgiliau byw bob dydd a rhaglenni sgiliau cyfathrebu (gan gynnwys addysgu Braille, Moon a chyffwrdd-deipio).
· Cynorthwyo Asesiadau Golwg Gwan a hyrwyddo annibyniaeth drwy ddarparu offer ac addasiadau priodol yn unol ag adnoddau a blaenoriaeth.  
· Darparu hyfforddiant a chyhoeddusrwydd ar adsefydlu pobl sydd wedi colli golwg/synhwyrau i weithwyr proffesiynol eraill, defnyddwyr gwasanaethau, gofalwyr, grwpiau a chymunedau.
· Darparu mewnbwn proffesiynol i raglenni Adsefydlu yn ôl yr angen, gan gynnwys cymorth emosiynol mewn perthynas ag effaith colli synhwyrau a chyflyrau llygaid ac addasu i hyn.
· Cysylltu â'r Tîm Plant ag Anableddau a darparu cymorth adsefydlu arbenigol i blant sydd wedi colli eu golwg a phobl ifanc sy'n pontio.
· Cwblhau cofrestriadau dall a golwg rhannol, monitro a diweddaru cofrestrau.   
· Cynnal cofnod wedi'i ddiweddaru ar y ffeiliau electronig, a dogfennau perthnasol fel sy'n ofynnol gan y gyfarwyddiaeth a'r bwrdd iechyd i gyrraedd safonau da ar gyfer arfer. 
· Bod yn gyfrifol am eich perfformiad eich hun yn erbyn targedau iechyd a gofal cymdeithasol cenedlaethol y cytunwyd arnynt ac yn barod i weithio yn unol â gwerthoedd ac egwyddorion y Safonau Galwedigaethol Cenedlaethol ar gyfer Gwasanaethau Synhwyraidd.
· Paratoi ar gyfer goruchwylio ac adolygiadau datblygu unigol a chymryd rhan yn y rhain a nodi anghenion datblygu personol a hyfforddiant.




DYLETSWYDDAU CYFFREDINOL

Iechyd a Diogelwch
Cyflawni'r rolau a chyfrifoldebau cyffredinol a phenodol a nodir yn y Polisi Iechyd a Diogelwch

Cyfle Cyfartal
Sicrhau bod pob gweithgaredd yn cael ei weithredu yn unol â deddfwriaeth cyfle cyfartal ac arfer gorau.

Diogelu
Mae amddiffyn plant, pobl ifanc neu oedolion mewn perygl yn un o gyfrifoldebau craidd pob cyflogai.  Dylid rhoi gwybod am unrhyw bryderon i'r Tîm Diogelu Oedolion ac Ansawdd neu'r Gwasanaeth IAA Plant o fewn MASH.

Adolygiad a Hawl i Amrywio
Mae'r Disgrifiad Swydd hwn fel yr un cyfredol a chaiff ei adolygu'n rheolaidd. Efallai y bydd gofyn i chi gyflawni tasgau eraill y gellir eu neilltuo i chi'n rhesymol, gan gynnwys gweithgareddau datblygu, sydd o fewn eich gallu a’ch gradd.
GWIRIAD COFNODION TROSEDDOL 
Mae'r swydd hon yn ei gwneud yn ofynnol cael gwiriad cofnodion troseddol drwy'r Gwasanaeth Datgelu a Gwahardd (DBS).






















Manyleb y Person
Arbenigwr Adsefydlu Golwg

Mae'r priodoleddau canlynol yn cynrychioli amrediad y sgiliau, y galluoedd a'r profiad ac ati sy'n berthnasol i'r swydd hon.  Disgwylir i'r ymgeiswyr fodloni'r priodoleddau sydd wedi'u nodi fel rhai hanfodol (Ydy).
	
Priodoleddau

	
Gofynion
	
Hanfodol

	Dull Gwerthuso / Profi

	
Cymwysterau, Addysg a Hyfforddiant 


	· Tystysgrif neu Ddiploma gydnabyddedig mewn Astudiaethau Adsefydlu neu gyfwerth.
	Ydy
	Cyflwyno Tystysgrifau Cymwysterau gwreiddiol a ffurflen gais. 

	
	· Tystiolaeth o ddatblygiad proffesiynol parhaus/hyfforddiant ôl-gymhwyso yn enwedig y rhai sy'n cyrraedd y Safonau Galwedigaethol Cenedlaethol i bobl ag anghenion synhwyraidd.
	Ydy
	

	
	· Parodrwydd i weithio tuag at gymhwyster mewn nam ar ddau synnwyr.
	
	

	Gwybodaeth a Phrofiad
	· Profiad o weithio gydag asesiadau synhwyraidd i oedolion a phlant a'u cynnal.
	Ydy
	Cyfweliad, ffurflen gais a phroses ddethol. 

	
	· Profiad o weithio amlddisgyblaethol a gweithio mewn partneriaeth â sefydliadau statudol/gwirfoddol i hyrwyddo cynhwysiant cymdeithasol ac annibyniaeth.
	Ydy
	

	
	· Gwybodaeth am nam ar y synhwyrau ac effeithiau hyn ar unigolion/gofalwyr/teulu a dealltwriaeth o hyn.
	Ydy
	

	
	· Gwybodaeth am offer ac adnoddau arbenigol sydd ar gael i bobl â nam ar y synhwyrau.
	
	

	
	· Gwybodaeth am ddeddfwriaeth gyfredol fel y mae'n berthnasol i bobl â nam ar y synhwyrau ac yn effeithio arnynt.
	Ydy
	

	
	· Rhywfaint o ddealltwriaeth o reoli adnoddau.
	
	

	
	· Profiad o egwyddorion y model cymdeithasol o anabledd ac ymrwymiad iddo er mwyn datblygu, cynorthwyo a chyflawni canlyniadau unigolyn.
	
	

	Sgiliau a Rhinweddau 
Personol





	· Ymrwymiad i gyrraedd y safonau proffesiynol uchaf o ymarfer ROVI.
	
	Cyfweliad, ffurflen gais a phroses ddethol. 




	
	· Gallu blaenoriaethu’ch gwaith eich hun a chymryd cyfrifoldeb dros reoli llwyth gwaith a pherfformiad.
	
	

	
	· Parodrwydd gweithio yn unol â'r Safonau Galwedigaethol Cenedlaethol ar gyfer Gwasanaethau Synhwyraidd a chyfrannu at ddatblygu gwasanaethau.
	
	

	
	· Gallu defnyddio systemau TG i gofnodi gwaith a rhoi tystiolaeth ohono.
	Ydy
	

	
	· Ymroddiad amlwg i gydraddoldeb ac ymarfer gwrthwahaniaethol a’r gallu i integreiddio'r rhain mewn ymarfer a chynllunio cefnogaeth.
	
	

	
	· Sgiliau rhyngbersonol a phobl da.
	Ydy
	

	
	· Trwydded yrru ddilys gyfredol a char/mynediad at drafnidiaeth briodol.
· Mae'r gallu i gyfarch cwsmeriaid drwy gyfrwng y Gymraeg yn un o’r gofynion ar gyfer y swydd hon.

	Ydy

